พอดีว่าไม่แน่ใจกับสิ่งที่ตัวเองเป็น เมื่อวันที่12มีเลือดออกทางช่องคลอดแต่เป็นสีน้ำตาล คือปกติแล้วประจำเดือนมาไม่ตรงรอบ แล้วมี พสพ.วันที่3 ไม่ได้ป้องกันไม่ได้กินยาคุม แต่เลือดที่ออกว่ามาน้อยแล้วเป็นแค่4วันค่ะ ยังไม่ได้มีการตรวจ อยากทราบว่าคืออะไร
สวัสดีค่ะ เลือดล้างหน้าเด็กนั้น มักจะเกิดหลังจากที่มีเพศสัมพันธ์ไปแล้ว 6-12 วัน และเลือดที่ออกจะมีปริมาณไม่มาก มักออกเพียงแค่ 1-2 วัน ดังนั้น หากเลือดออกนาน 4 วัน ก็ไม่น่าใช่เลือดล้างหน้าเด็กค่ะ แต่หากจะให้แน่นอน แนะนำควรลองตรวจหาการตั้งครรภ์ดู โดยให้ตรวจหลังจากที่มีเพศสัมพันธ์ไปแล้ว 2 สัปดาห์ คือหากมีเพศสัมพันธ์ในวันที่ 3 เม.ย. ก็ควรตรวจดูในวันที่ 17 เม.ย. ค่ะ หากตรวจไม่พบ ก็แสดงว่าไม่ได้มีการตั้งครรภ์เกิดขึ้น และเลือดที่ออก ก็น่าจะเป็นประจำเดือนค่ะ ส่วนการที่เลือดประจำเดือนมีน้อย อาจเกิดจากสาเหตุ เช่น การมีความเครียด ทำงานหนัก ออกกำลังกายมากไป มีน้ำหนักลด เป็นต้น ซึ่งแม้จะมีปริมาณน้อย แต่หากออกนาน 4 วัน ก็ยังไม่ได้ถือว่าผิดปกติจนต้องไปพบแพทย์ค่ะ แนะนำควรสังเกตประจำเดือนในรอบต่อๆ ไปก่อนค่ะ